รายได้บริการลด-ต้นทุนเพิ่ม ฉุดกำไร DTAC ปี 64 ลดลง 34%
รายได้บริการลด-ต้นทุนเพิ่ม ฉุดกำไร DTAC ปี 64 เหลือ 3.35 พันลบ. เมื่อเทียบจากปีก่อนมีกำไร 5.10 พันลบ. ลดลง 34%
28 ม.ค. 2565

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยรายได้จากการให้บริการเสียงและข้อมูล ในปี 2564 เท่ากับ 54,633 ล้านบาท ลดลงร้อยละ 3.70 จากปีก่อน จากผลกระทบโควิด-19 และการแข่งขันที่เข้มข้น รายได้จากการ ให้บรการหลักคงตัวที่ 13,615 ล้านบาท เนื่องจากการชะลอตัวในการฟื้นฟูอันเป็นผลมาจากโควิด-19 อีกทั้งรายได้จากบริการข้ามแดนอัตโนมัติ ใน 2564 เท่ากับ 164 ล้านบาท ลดลงร้อยละ 40.20 จากปีก่อน เป็นผลหลักมาจากข้อจํากัดการ เดินทางระหว่างประเทศที่ยืดเยื้อจากผลของโควิด-19 และการลดลง ของการบันทึกรายได้ค้างรับจากการใช้บริการข้ามแดนอัตโนมัติในประเทศ
นอกจากนี้ต้นทุนการดําเนินงานไม่รวมค่าเชื่อมต่อโครงข่าย ในปีนี้เท่ากับ 48,782 ล้านบาท เพิ่มขึ้นร้อยละ 7.10 จากปีก่อน มีสาเหตุหลักมาจาก การเพิ่มขึ้นของต้นทุนที่เกี่ยวข้องกับการโรมมิ่งบนเครอข่าย 2300 MHz ของ TOT และการเพิ่มขึ้นของค่าตัดจําหน่ายใบอนุญาตใช้คลื่น 700 MHz
สำหรับค่าใช้จ่ายในการขายและการตลาดในปีนี้เท่ากับ 4,184 ล้านบาท เพิ่มขึ้นร้อยละ 1.90 จากปีก่อน ค่าใช้จ่ายในการขายและการตลาดใน ไตรมาส 4/2564 เท่ากับ 1,203 ล้านบาท เพิ่มขึ้นน้อยละ 20.1 จากไตร มาสก่อน จากปัจจัยฤดูกาล และกิจกรรมที่เพิ่มขึ้นเนื่องจากการผ่อน คลายมาตรการเกี่ยวกับโรคระบาด
ส่วนกำไรในปีนี้เท่ากับ 3,356 ล้านบาท ลดลงร้อยละ 34.30 จากปีก่อน โดยได้รับผลกระทบมาจากการเพิ่มขึ้นของค่าตัดจําหน่าย ใบอนุญาตใช้คลื่น 700 MHz และการขาดทุนในส่วนของรายการ สำหรับการป้องกันความเสี่ยงของกลุ่มรายการของฐานะสุทธิในไตรมาส 1/2564 กําไรสุทธิในไตรมาส 4/2564 อยู่ที่ 171 ล้านบาท ซึ่งมีผลกระทบเชิงลบมาจากการตัดจำหน่ายทรัพย์สินแบบครั้งเดียวเป็นจำนวนประมาณ 430 ล้านบาท สืบเนื่องจากการคืนพื้นที่เช่าบนเสาโทรคมนาคมที่บริษัทเช่าจากผู้อื่น